Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vakuutti, -
että Hamasin tuhoaminen olisi karvas isku Iranin terrorin akselille.
Israelilaisdelegaatio matkustaa USA:han -
lieventämään USA:n huolia IDF:n maahyökkäysaikeista Rafahiin.
USCENTCOM laukaisi useita iskuja Iranin kätyriä, Ansar-Allahia vastaan.
Huthit vannoivat laajentavansa iskuja merenkulun vapautta vastaan.
Israelin täytyy voittaa sota terroristijärjestö Hamasia vastaan -
omansa, Lähi-idän ja koko läntisen sivilisaation tulevaisuuden tähden.
Meidän täytyy voittaa tämä sota. Israelin ja mielestäni Lähi-idän -
ja muidenkin tulevaisuus on kiinni tästä voitosta. Se on mahdollinen.
Pääministeri Benjamin Netanjahu -
puhui amerikkalais-israelilaisen AIPAC-komitean delegaatiolle -
ja jatkoi määrittelemällä voiton Israelin näkökulmasta.
Miten määrittelemme voiton?
Se tarkoittaa Hamasin sotilaallisten ja hallintokykyjen tuhoamista -
sekä panttivankien pelastamista, mitä työstämme paraikaa.
Siksi olin myöhässä. Dohaan lähtevää delegaatiota täytyi ohjeistaa.
Se tarkoittaa myös sitä, -
että estetään Gazaa olemasta enää koskaan uhka Israelille.
Tämä on tärkeää.
Pohjoisrintamalla haluamme kotiuttaa väestön turvallisesti.
Se vaatii Hizbollahin perääntymistä. Sen voimme myös hoitaa.
Sekin kuuluu tavoitteisiimme, joista emme anna periksi.
Netanjahu vakuutti, että voitto islamistisesta Hamasista -
olisi käytännössä karvas isku Iranin johtamalle terrorin akselille.
Jos saavutamme nämä tavoitteet, -
aiheutamme myös karvaan iskun Iranin terrorin akselille, -
joka on kaiken täällä nyt näkemämme takana.
Se meidän kaikkien on ymmärrettävä. Tämä ei ole vain Israelin taistelu.
Tämä on taistelu tulevaisuudestamme mutta myös taistelu Israelin, -
USA:n ja maltillisten arabien voitosta Iranin akselia vastaan.
Ellemme me voita sellaista voittoa, me kärsimme tappion.
Tappion, josta on kauheita seurauksia -
meidän, Lähi-idän ja muidenkin tulevaisuudelle, -
sillä tämä sota on sivistyksen sota barbarismia vastaan.
Varhaiseen keskiaikaan haikailevien sota niitä vastaan, -
jotka tahtovat nähdä Lähi-idän siirtyvän 2000-luvun edistykseen.
Siitä tässä taistelussa on kyse.
Netanjahu ilmaisi myös, että toisin kuin disinformaatiota syöttävät -
länsimaiset totalitaristien omistamat mediatalot sanovat, -
Israel tukee yksimielisesti sodan tavoitteita -
Hamasia ja sen terroristikumppaneita vastaan Gazassa.
Vaikka yhteiskunta pitää pintansa pitkittyneitä koettelemuksia vastaan, -
ja vaikka länsimaiden johtajat ovat tukeneet Israelin sotatavoitteita -
Hamasin 7.10. tekemästä hyökkäyksestä lähtien, -
laaja disinformaatio katastrofista, -
joka seuraisi Israelin hyökkäyksestä Gazan rajakaupunki Rafahiin, -
aiheuttaa selvästi hämmennystä.
Yksi ilmeinen esimerkki nähtiin -
Saksan liittokansleri Olaf Schultzin vierailulla Jerusalemiin alkuviikosta.
Hän sanoi Saksan tukeneen Israelin itsepuolustusoikeutta koko ajan.
Israelin sotilasoperaatio Gazassa on kestänyt noin viisi kuukautta, -
ja iso osa Hamasin sotilasinfrastruktuurista on tuhottu.
Näiden viiden kuukauden aikana ihmisuhrimäärä on kasvanut korkeaksi.
Monien mielestä aivan liian korkeaksi.
Israelin kumppanina ja ystävänä -
olen kertonut pääministerille huolistani sodan käänteistä.
Taistelussa Hamasia vastaan Israelilla on oikeutettu tavoite: -
ei enää koskaan toista lokakuun seitsemättä.
Mitä pidempään sota kestää, sitä suuremmaksi siviiliuhrimäärä kasvaa, -
sitä epätoivoisemmaksi Gazan väestön tilanne muuttuu, -
ja sitä enemmän kysytään: -
"Voidaanko tavoitteita oikeuttaa, jos hinta on tämä?"
Tai: "Voidaanko tavoite saavuttaa toisin keinoin?"
Schultzin huoli kumpusi pääasiassa humanitaarisista näkökohdista, -
mutta muut länsijohtajat kamppailevat sisäpoliittisten syiden kanssa, -
sillä islamistimaahanmuuttajat ovat onnistuneet saamaan sananvaltaa -
asuinmaidensa ulkopolitiikassa.
Jännitteet Bidenin ja Netanjahun hallintojen välillä kiristyvät.
USA:n presidentti Joe Biden keskusteli puhelimitse Netanjahun kanssa -
ja koetti lieventää liittolaisten ilmiselviä kiistakysymyksiä.
Keskustelin presidentti Joe Bidenin kanssa sodan viime käänteistä -
sekä Israelin lujasta tahdosta saavuttaa kaikki sotatavoitteet: -
pitää eliminoida Hamas, pelastaa panttivangit, -
varmistaa, ettei Gaza enää uhkaa Israelia, -
ja antaa humanitaarista apua, mikä tukee tavoitteiden saavuttamista.
Bidenin hallinto puhui myös kyseisestä puhelusta.
USA:n turvallisuusneuvos Jake Sullivan vakuutti, -
että erimielisyyksistä huolimatta Biden on sitoutunut raudanlujasti -
Israelin turvallisuuden varmistamiseen.
Aiemmin tänään presidentti Biden puhui pääministeri Netanjahun kanssa.
He keskustelivat Israelin ja Gazan tilanteesta -
ja Israelin sotilasoperaatioista.
Biden korosti sitoutuneensa raudanlujasti Israelin turvallisuuteen.
Hän totesi, että Israelilla on oikeus jahdata Hamasia, -
holokaustin jälkeen kauheimman juutalaisjoukkomurhan tekijöitä.
Biden sanoi hänelle, että yhteinen tavoitteemme on tuhota Hamas, -
mutta uskomme, että se vaatii johdonmukaisen, kestävän strategian.
Sullivan kertoi Bidenin ja Netanjahun keskustelusta ja erityisesti siitä, -
miten USA vastustaa Israelin päätöstä hyökätä Gazan rajakaupunki Rafahiin.
He keskustelivat pitkään myös Rafahista.
Biden selitti, miksi hän on syvästi huolissaan -
Israelin mahdollisesta operaatiosta Rafahissa, -
jos se on kuin Gazan kaupungin ja Khan Yunisin operaatiot.
Yli miljoona ihmistä on etsinyt turvaa Rafahista.
He pakenivat Gaza Citystä Khan Yunisiin ja sieltä Rafahiin.
Heillä ei ole, minne paeta.
Muut Gazan isot kaupungit on lähes tuhottu.
Israel ei ole esittänyt meille eikä maailmalle suunnitelmaa, -
minne siviilit siirrettäisiin turvaan, saati ruuasta, majoituksesta ja muusta.
Suuri maaoperaatio Rafahissa olisi virhe.
Seuraisi lisää siviiliuhreja, lisää humanitaarista ahdinkoa, -
lisää anarkiaa Gazassa, lisää Israelin eristämistä kv-kentällä.
On tärkeää painottaa, että ellei Rafahiin hyökätä sotilaallisesti, -
Hamas selviää ja saa todennäköisesti Gazan jälleen haltuunsa ajan myötä.
Siksi Israel pitää hellittämättä kiinni tavoitteesta tuhota Hamas -
Bidenin hallinnon vastalauseista huolimatta.
Netanjahu suostui kuitenkin Bidenin pyyntöön -
lieventää USA:n huolia työtason tapaamisilla.
Punaisellamerellä USA:n, Britannian ja muiden länsimaiden merivoimat -
kamppailevat väsymättä Iranin kätyrin, -
huthien johtaman jemeniläisen Ansar-Allahin meri-iskuja vastaan.
Eilen USCENTCOM kertoi torjuneensa seitsemän meritorjuntaohjusta, -
kolme lennokkia ja kolme asevarastoa huthien alueilla Jemenissä.
Ennen sitä CENTCOM oli todennut, että aseet olivat välitön uhka -
kauppalaivoille ja USA:n merivoimien aluksille.
Länsimaiden huthien vastaisista vastatoimista huolimatta -
huthien johtaja vannoi hiljattain -
laajentavansa iskuja länsimaisia aluksia vastaan.
Tärkein taistelumme koskee sitä, -
että estämme israelilaisviholliseen liittyviä aluksia -
kulkemasta Arabianmeren, Punaisen- meren ja Adeninlahden kautta -
mutta myös kaikkivaltiaan Allahin armosta ja avulla -
pyrimme estämään heidän kulkunsa Intian valtameren kautta -
ja Etelä-Afrikassa Hyväntoivonniemeä kohti.
Tämä on tärkeä, edistynyt ja merkittävä askel -
ja olemme jo alkaneet toteuttaa siihen liittyviä operaatioita.
Huthijohtaja ilmoitti merenkulun vastaisten iskujen laajentamisesta, -
mutta huthien suojelija Iran näyttää laajentavan meriliittolaisuuttaan -
Venäjän ja Kiinan kanssa.
Tuorein osoitus siitä on Security Bond 2024 -meriharjoitus Omaninlahdella.
Harjoituksessa keskitytään mm. -
merirosvouksen vastaiseen sekä etsintä- ja pelastustoimintaan -
ja kaapattujen kauppa-alusten aseelliseen pelastamiseen.
Vuorottelemme komentajina.
Harjoitukset ovat tukeneet kolmenvälistä yhteistyötä.
Kiitos seurasta!
TV7 Israel toimii lahjoitusten varassa eikä tavoittele voittoa, -
ja kaikki tuotanto on katsottavissa ilmaiseksi.
Olisimme kiitollisia, jos harkitsisit lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua viikkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen